የፖለቲካ ፓርቲዎችን ያሳተፈ የ2017 የዘላቂ ልማት ግቦች ግምገማ ተካሄደ
ሀገር አቀፍና ክልላዊ የፖለቲካ ፓርቲዎችን ያሳተፈ የ2017 የዘላቂ ልማት ግቦች ግምገማ ትናንት ተካሂዷል።ግምገማው የልማት ግቦቹ የተሟሉና የሁሉንም አካላት ፍላጎት ያማከሉ መሆናቸውን የሚፈትሽ ነው ።ከዚህ በተጓዳኝ በሰኔ ወር በተባበሩት መንግስታት ድርጅት ለሚቀርበው የልማት ግቦቹ ሪፖርት ግብአት ማከልንም ታሳቢ ያደረገ ነው ግምገማው።የብሄራዊ ፕላን ኮሚሽን ኮሚሽነር ዶክተር ይናገር ደሴ፤ ኢትዮጵያ የተባበሩት መንግስታት ድርጅት በፍቃደኝነት ላይ የተመሰረተ የዘላቂ ልማት ግቦች አፈጻጸም ግምገማን ለማቅረብ ከተስማሙ 44 ሀገራት መካከል አንዷ መሆኗን ገልጸዋል።"ሪፖርቱን በእንዲህ አይነት ከፍተኛ የፖለቲካ መድረክ ማቅረቡም ለጉዳዩ የተሰጠውን ትኩረት የሚያሳይና ዓለም አቀፋዊ ድጋፍን ለማጠናከርና ልምድ ለመለዋወጥ አይነተኛ ሚና የሚጫወት ነው" ብለዋል።እስከ 2030 የሚቆየው የዘላቂ ልማት አጀንዳ በ17 ግቦችና በ169 ዓላማዎች የተደራጀ ነው።ግምገማውም በስድስት ዋና ዋና ግቦች ላይ በማተኮር ነው የተካሄደው-(ኤፍ.ቢ.ሲ.)።